 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA DE REVIZUIRE A DECIZIEI ETAPEI DE ÎNCADRARE Nr. 958/2011**

**NR. 271 din 25 MAI 2016**

Ca urmare a notificării privind modificarea proiectului *Amenajare pârtie de schi, inclusiv utilităţi – în cadrul Complexului sportiv polivalent* adresată de PRIMĂRIA MUNICIPIULUI BISTRIŢA,cu sediul în judeţul Bistrița-Năsăud, municipiul Bistriţa, Piaţa Centrală, nr. 6, înregistrată la Agenţia pentru Protecţia Mediului Bistriţa-Năsăud cu nr. 5044/6.05.2016,

în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a

Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.05.2016*,* revizuirea Deciziei de încadrare nr. 958 din 9.12.2011 emisă pentru proiectul *„Amenajare pârtie de schi, inclusiv utilităţi – în cadrul Complexului sportiv polivalent”,* propus a fi amplasat în localitatea componentă Unirea, str. Aerodromului, municipiul Bistriţa, judeţul Bistriţa-Năsăud,carenu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul iniţial a fost reglementat din punct de vedere al protecţiei mediului prin Decizia de încadrare nr. 958/9.12.2011;*

*b) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la pct. 12, lit. a - pârtii de schi, teleschiuri, telecabine şi amenajările aferente;*

*c) ulterior emiterii autorizaţiei de construire (aut nr. 656/14.08.2014 valabilă până la 13.08.2016) proiectul a suferit următoarele modificări:*

*- modificarea lungimii pârtiei da la 1054 m la 1310 m;*

*- suplimentare hidranţi - electranţi necesari alimentării tunurilor de zăpadă de la 15 la 19;*

*- schimbarea amplasamentului captării apei din râul Bistriţa, din amonte de pod în aval de pod;*

*- schimbarea soluţiei de alimentare cu apă în scop sanitar pentru clădire staţia de plecare din captare puţ forat în captare de fund prin* *amenajarea unui dren în zona unui izvor dispersat existent, cu tub flexibil gofrat, perforat de 400 mm. Captarea se va impermeabiliza cu 1 strat de argilă împotriva apelor pluviale şi se împrejmuieşte cu 2 rânduri de gard. Din captare, apa va ajunge gravitaţional prin intermediul unei conducte de aducţiune din PEHD cu diametrul de 63 mm şi lungime de 417 m la rezervorul de înmagazinare; rezervorul are rolul de compensare a debitelor şi asigurarea rezervei de incendiu de 54 m3. Rezervorul va avea capacitatea de 100 m3 şi va fi o construcţie modulară din oţel. Rezervorul va fi împrejmuit cu un gard metalic.*

*- modificarea amplasamentelor: lacului de acumulare apă, a staţiei de pompe, a rezervorului de înmagazinare apă, a clădirii anexă a staţiei de plecare şi a clădirii cu S=74,73 m2 care va cuprinde spaţiu pentru serviciul salvamont, casă de bilete, centru de închiriere, cabina de observaţie, grupuri sanitare;*

*- modificarea amplasamentului şi a soluţiei de colectare ape uzate menajere din bazin PAFS în bazin din beton armat;*

*- modificarea traseului drumului de acces prin mutarea lui la baza versantului, ca urmare a lungirii pârtiei de schi;*

*- revizuirea sistemului rutier prin suplimentarea grosimii stratului de macadam de la 3-5 la 10 cm;*

*- în acest proiect sunt cuprinse 925 m din drumul de acces, diferenţa până la 1302 m fiind prinsă pe alt proiect;*

*- suplimentarea numărului locurilor de parcare de la 150 la 497;*

*d) Proiectul este situat în afara zonelor sau ariilor în care standardele de calitate ale mediului, stabilite de legislaţie, au fost depăşite.*

*e) Dintre resursele naturale se utilizează agregate minerale și apă.*

*f) La faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă.*

*g) Nu se utilizează substanţe periculoase sau tehnologii care să inducă risc de accidente.*

*h) Prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*i) Din analiza listei de control pentru etapa de încadrare* *privind evaluarea impactului asupra mediului, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*j) A fost obţinută Decizia nr. 227/14.12.2015 pentru scoaterea definitivă a terenului cu suprafaţa de 0,9968 ha, din fondul forestier, emisă de Garda Forestieră Cluj;*

*k) anunţurile de obținere a actului de reglementare au fost mediatizate prin afişare la sediul Primăriei municipiului Bistrița, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat pe durata desfășurării procedurii de emitere a actului de reglementare revizuit.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2.* Se interzice depozitarea pe malurile apelor sau pe platforma drumului a deşeurilor de orice fel, ambalajele cu conţinut de uleiuri sau combustibili vor fi valorificate prin firme autorizate;

*3. Materialele necesare pe parcursul execuţiei lucrărilor vor fi depozitate numai în locuri special amenajate, în incintă, astfel încât să se asigure protecţia factorilor de mediu.*

*4. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor;*

*5. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*-* *evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante),*

*6. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi;*

*7. Se interzice accesul de pe amplasament pe drumurile publice cu utilaje, maşini de transport necurăţate.*

*8. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor;*

*9. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii;*

*10. La finalizarea investiţiei, titularul va notifica Agenţia pentru Protecţia Mediului Bistriţa-Năsăud și Comisariatul Județean Bistriţa-Năsăud al GNM pentru verificarea conformării cu actul de reglementare și va solicita și obține autorizația de mediu.*

**Prezentul act de reglementare este valabil pe toată perioada punerii în aplicare a proiectului dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului atrage după sine suspendarea şi/sau anularea acestuia după caz,** **conform art.17, alin. (3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea lucrărilor de punere în aplicare a proiectului este interzisă.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU,

AVIZE, ACORDURI AUTORIZAȚII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Livia Puşcaş